Biruta Baumane

Biruta Baumane (sündinud Frīdberga; 6. juuni 1922 Kalnamuiža – 21. jaanuar 2017) oli läti maalikunstnik, nn karmi stiili harrastaja.

 Eluloolist 
Sündis Kalnamuižas Tērvete piirkonnas õpetajate peres. Esimesed kunstiõpingud kulgesid Romans Suta kunstistuudios aastail 1940–1941. 1941–1948. aastal õppis Läti Kunstiakadeemia maaliosakonnashttp://www.jelgavasbiblioteka.lv/piedavajam/par-jelgavu/visi-ieverojamie-cilveki-jelgava/25/ ning 1942. aastal asus paralleelselt õppima ka Läti Ülikoolis filosoofiat, kuid 1944 teaduskond suleti ja ta läks filoloogia erialale ülehttp://makslinieki.lv/profile/Biruta-Baumane/. Ülikooli lõpueksameid Biruta Fridberga siiski ei sooritanud. 1948. aastal lõpetas ta Läti Kunstiakadeemia, diplomitöö "Eksāmeni" juhendaja oli Jānis Liepiņš. Teiste õppejõudude hulka kuulusid kunstnikud Valdemārs Tone, Vilhelms Purvītis ja Ģederts Eliass. 

1951. aastal Birute Fridberga abiellus skulptor Kārlis Baumanisega.

1949–1958 töötas Biruta Baumane Riia 21. koolis joonistusõpetajana. 

1959. aastast oli ta Läti Kunstnike Liidu liigehttp://www.antonia.lv/en/artwork/baumane-biruta/.

Biruta Baumane suri 94 aasta vanuselt ja on maetud Riia Metsakalmistulehttps://www.lsm.lv/raksts/kultura/maksla/94-gadu-vecuma-mirusi-izcila-latviesu-gleznotaja-biruta-baumane.a220183/.

 Looming 
Biruta Baumane oli üks tuntumaid nendest 20. sajandi Läti kunstnikest, kes arendasid oma loomingus välja nn karmi stiili, mis murdis lahti sotsialistliku realismi kaanonitest ja püüdis nõukoguliku kunsti vormilisi võimalusi avardada. Karm stiil domineeris Läti NSV ametlikus kunstis 1950. aastate teisel poolel ja 1960. aastatelhttps://www.delfi.lv/kultura/news/art/100-dargumu-makslas-muzeja-birutas-baumanes-lilioms.d?id=44353913. Kunstniku motiivideringi kuuluvad eelkõige figuraalsed stseenid, aga ka vaikelud, portreed ja naisaktid. Tema töödele on iseloomulik rahulik tasakaalustatud kompositsioon, oskuslik joonistus ning hea oskus tabada värvis Läti maastiku ja portreteeritavate inimeste meeleolusid.

Esimene isikunäitus toimus 1956. aastal, edasistest on olulisemad olnud Riias (1966, 1976, 1985), Liepajas (1967) ja Moskvas (1968, 1984). Kunstniku teoseid leidub Läti Kunstnike Liidu ja Läti Rahvusliku Kunstimuuseumi kogudes, Tretjakovi Galeriis Moskvas ja üksikuid mujal välismaa muuseumides, samuti erakogudes Lätis, Ameerika Ühendriikides, Kanadas, Itaalias ja Prantsusmaal.

 Tunnustus 

 1986 – Läti NSV rahvakunstnik
 1994 – Läti Teaduste Akadeemia auliige
 2002 – Balti Assamblee kunstipreemia
 2008 – Läti Vabariigi Kolme Tähe Orden

 Isiklikku 
Biruta ja Kārlis Baumanise tütar Laine Kainaize on samuti maalikunstnik.

 Viited 

 Välislingid 
 Biruta Baumane CV (läti keeles)
 Biruta Baumane elust, loomingust ja näitusest Läti Rahvuslikus Kunstimuuseumis (inglise keeles)
 Biruta Baumane veebientsüklopeedias "Latvijas ļaudis" (läti keeles)

Kategooria:Läti kunstnikud
Kategooria:Läti Kunstiakadeemia vilistlased
Kategooria:Kolme Tähe ordeni kavalerid
Kategooria:Sündinud 1922
Kategooria:Surnud 2017